VS000691
Datum: 1994-07-10T02:00:00.000+02:00
datum_sodbe_i_stopnje: 1997-03-05T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost - zmanjšanje življenjske aktivnosti
skupina: poškodbe okolčja in stegnenice in njihove posledice
fischer: zelo hudi primeri
odskodnina: 7000000 SIT
opombe: II Ips 519/97. Revizija tožene stranke je bila zavrnjena.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 45 do 50 let

Škodni dogodek

Poškodoval se je v prometni nesreči kot sopotnik.

Poškodba

Zlom ponvice desnega kolka, delni izpah glavice desne stegnenice, zlom desne sednice, razmik simfize in globoka odrgnina na čelu.

Telesne bolečine

1300000 SIT Hude telesne bolečine 7 dni, srednje hude občasne telesne bolečine tri do pet tednov, lahke telesne bolečine več mesecev, pri čemer je tožnik utrpel precej atipično poškodbo, saj je ostala glavica desne stegnenice v subluksiranem položaju in zagozdena na mestu zloma acetabuluma, kar povzroča pogoste telesne bolečine pri vsakem poskusu gibanja ali izredne obremenitve izredno dolgo. Tožnik je zato trpel pogoste lahke telesne bolečine vse do zaključka zdravljenja v septembru 1995 (eno leto in dva meseca po poškodbi). Občasne, pretežno lahke bolečine bo tožnik trpel trajno, predvsem pri hoji in drugih obremenitvah, lahko pa tudi spontano, pri čemer pa totalna endoproteza kolka ni trajna rešitev in lahko po določenem obdobju nakaj let, pa tudi do 20 let, pride do razmajanja proteze, kar povzroča intenzivnejše bolečine in je pogosto potrebna tudi zamenjava proteze, kar je povezano z operativnim posegom.

#### Hospitalizacija

Hospitalno zdravljenje, operacija.

#### Ambulantno zdravljenje

Jemanje analgetikov in injekcij, RTG slikanja, neprijetnosti zaradi strogega mirovanja, uporaba bergel.

#### Rehabilitacija

Fizioterapija.

#### Nevšečnosti med zdravljenjem

Obiskovanje travmatologa in ortopeda.

## Strah

300000 SIT Intenziven primarni strah en dan. Intenziven sekundarni strah je trpel pred trajnimi posledicami poškodbe, ko je bil seznanjen s posledicami poškodbe, pred operativnim posegom in po njem zaradi resnih težav, ki so mu onemogočale večino fizičnih in športnih aktivnosti. Zmerni sekundarni strah, ki ga je trpel v času zdravljenja je trajal več mesecev, blagi sekundarni strah pa je bil prisoten ves preostali čas zdravljenja.

## Zmanjšanje življenjske aktivnosti

5000000 SIT Posledice poškodbe so pri tožniku izražene v 45 odstotni invalidnosti. Tožnik se je moral invalidsko upokojiti, s čimer je prikrajšan za pridobitno delo v svojem poklicu. Opustiti je moral dotedanje športno udejstvovanje. Ponesrečil se je v petdesetem letu starosti, njegova prizadetost zaradi tega je velika.

## Skaženost

400000 SIT Tožnik je zaradi šepanja, ki je dobro opazno pri normalni hoji, rahlo skažen. Poleg tega mu je ostala približno 20 cm dolga postoperativna brazgotina, ki je dobro vidna in ga moti predvsem v poletnih mesecih, na kopališču ali na plaži.

---

ZOR člen 200, 203